हे भगवान!
जब मैं बच्चा था, तो मेरा यकीन था कि मुझे पता है यह दुनिया कैसे खत्म होगी।
परग्रहियों के हमले से,
बड़ी-बड़ी छिपकलियों के हमले से...
या फिर प्रेतों द्वारा कयामत से।
और भले ही कुछ लोग ऐसा मानते हैं
कि गॉडज़िला, उड़न तश्तरियाँ और बॉडी स्नैचर्स आएँगे,
आज, उससे बड़ी कयामत का खतरा हमारे सिर पर मंडरा रहा है।
दुनिया की एक ऐसी अहम वस्तु के गायब हो जाने की संभावना, जिस पर हम इस कदर निर्भर हैं
कि हमें उसका एहसास तक नहीं।
एक खास वस्तु जो इतनी अहम है, इतनी सर्वव्यापी है,
कि दुनिया की लगभग हर एक चीज़ उस पर निर्भर है।
और अगर कभी हमारी आपूर्ति खत्म हो गई,
तो दुनिया भर की अर्थव्यवस्था ठप्प होकर रह जाएगी।
आपको लग रहा होगा मैं तेल की बात कर रहा हूँ।
दोबारा सोचिए।
इस कड़ी में हम बात करेंगे रबर की।
रबड़ वाली कड़ी
आपको अच्छा लगे या न लगे, हम सभी पैसे से जुड़े हैं।
मैं कैल पेन इस बड़े से शैतान की तलाश में निकला हूँ जिसका नाम है विश्व अर्थव्यवस्था।
दिस जायंट बीस्ट दैट इज़ द ग्लोबल इकॉनमी
फ़िलाडेल्फ़िया
पेंसिल्वेनिया
इस बात की सही कद्र जानने के लिए कि हम रबर पर किस हद तक निर्भर हैं,
मुझे बड़ी मात्रा में उसे चखकर देखना है।
फ़िलाडेल्फ़िया, यह है मॉन्सटर जैम!
मॉन्सटर जैम में बहुत बड़े-बड़े टायर देखने को मिलते हैं।
और वे कमाल के बड़े-बड़े ट्रक जिस तरह से उछलते हैं,
उनके झटके सिर्फ़ प्राकृतिक रबर ही झेल सकता है।
टायरों के अलावा,
रबर हर एक चीज़ में पाया जाता है।
आपके कपड़ों से लेकर,
आपके घर में पाई जाने वाली चीज़ों तक, और उससे भी ज़्यादा।
रबर के चलते आप इस मज़ेदार सी चीज़ में भी उछल सकते हैं।
और ये मज़ेदार चीज़ें...
हाँ, यह अलग ही तरह की उछाल है।
प्राकृतिक रबर 26 अरब डॉलर का उद्योग है।
पूरी अर्थव्यवस्था उसी पर टिकी हुई है।
दुनिया में सालाना लगभग 13,000 किलोमेट्रिक टन के प्राकृतिक रबर की ज़रूरत होती है।
या फिर 86,868 ब्लू व्हेल के बराबर।
यह काफ़ी सारा रबर है।
और मॉन्सटर जैम में उसकी बहुत बड़ी माँग है।
क्या?
हाँ!
प्रेत
मैं आपसे रबर के बारे पूछना चाहता हूँ। आप रबर के गुरू हैं।
"रबर का गुरू"? पता नहीं यह बात कितनी अच्छी लग रही है।
बिल ईस्टर्ली फ़्लीट ऑपरेशन्स के वी.पी.
मॉन्सटर जैम के सभी ट्रकों पर
टायर फिट करने का काम बिल ईस्टर्ली का है।
मोटरस्पोर्ट्स में 33 सालों के अनुभव के साथ,
रबर का सड़कों पर जाकर गिरना, या फिर धूल में, या बाकी कहीं और गिरना,
इन सब चीज़ों के बारे में उन्हें काफ़ी ज्ञान है।
आप टायरों के बारे में काफ़ी जानते हैं।
मॉन्सटर जैम में टायरों और रबर की क्या अहमियत है?
-उनके बिना हमारा प्रदर्शन अधूरा है। -हाँ।
हमारे यहाँ ऐसे ट्रक देखने को मिलेंगे जो हवा में उड़ते हैं,
और फिर 20 जी पर ज़मीन पर आकर गिरते हैं।
ट्रक का वज़न 5400 किलो होता है।
हिसाब लगाकर देखें तो, तकरीबन 1,15,000 किलो का दबाव धरती पर होता है।
टायरों को उसे बार-बार झेलना पड़ता है।
इसलिए, टायर बहुत ज़्यादा अहमियत रखते हैं।
ऐसे टायरों की कीमत कितनी पड़ती है?
हर एक टायर की कीमत 3,000 डॉलर हो सकती है।
-हर एक की? -हर एक की।
-बाप रे। -हाँ।
हम टायरों के साथ दरअसल, ज़्यादती करते हैं।
उन्हें 30 फुट तक हवा में उछालना, उन ट्रकों को लाकर ज़मीन पर पटकना,
गाड़ियों के ऊपर गिराना।
कभी-कभी टायर खराब भी हो सकता है।
इसलिए, हमें एक बहुत ही ज़ोरदार टायर तैयार करना पड़ा
जो वह सब झेल सके जो हम उसके साथ करते हैं।
प्राकृतिक रबर से एक बहुत ही अच्छा दमदार टायर बनकर निकलता है,
ताकि हम वैसा प्रदर्शन कर सकें जैसा हम करते हैं।
संश्लिष्ट रबर भी होता है जो पेट्रोलियम से बनता है।
पर जो ज़रूरी रबर की चीज़ें होती हैं, वे संश्लिष्ट नहीं हो सकतीं।
क्यों?
संश्लिष्ट रबर गर्मी, घिसाई और समय की मार को सहन नहीं कर पाता।
संश्लिष्ट रबर से बने प्लेन के टायर? सवाल ही नहीं उठता।
अवतरण को झेल नहीं पाएँगे और रनवे पर ही फट जाएँगे।
एक देश से दूसरे देश जाने वाले लांग-हॉल ट्रकों के साथ भी ऐसा ही है।
संश्लिष्ट रबर झटके बर्दाश्त नहीं कर पाता।
प्लेन, ट्रक और इन मॉन्स्टर ट्रकों को जो करने की ज़रूरत होती है,
उस सब के लिए प्राकृतिक रबर ही एकमात्र चीज़ है।
पर प्राकृतिक रबर के गायब होने का खतरा है।
और अगर ऐसा हुआ तो मॉन्सटर जैम खत्म हो जाएगा,
साथ ही लगभग वह सब भी जिस पर आप जीवन में निर्भर करते हैं।
प्राकृतिक रबर का स्रोत यह है।
ब्राज़ील में पाए जाने वाले रबर के पेड़ का कच्चा रस या फिर "लेटेक्स"...
हवेया ब्राज़िलिएंसिस
ये पेड़ मोनोक्लोनल हैं,
मोनोक्लोनल - विशेषण केवल एक पेड़ या सेल का प्रतिरूप
मतलब यह पेड़ और यह पेड़ और यह वाला,
सभी का जननिक रूप बिलकुल एक जैसा है।
जिसका यह भी मतलब हुआ कि सभी को एक ही तरह का रोग भी हो सकता है।
वह रोग एक फफूंदी है जिसका नाम है "रबर के पेड़ की अंगमारी।"
माइक्रोसाइक्लस ऊली
रबर के पेड़ के लिए यह ब्लैक डेथ,
स्पैनिश फ़्लू और ईबोला, एक साथ तीनों के बराबर है।
न कोई टीका है, न कोई इलाज़।
यह फैल जाए तो किस बात का डर होता है?
क्योंकि रबर के सभी पेड़ एक जैसे दिखने वाले भाई-बहनों जैसे होते हैं,
इस रोग में इतना दम है कि पूरे रबर उद्योग को खत्म कर सके।
ईघम
यूनाइटेड किंगडम
जहाँ इतनी बर्बादी की संभावना हो और दुनिया भर की रबर की आपूर्ति पर
एक खतरा साफ़ मंडराता दिखाई दे,
तब किसे याद किया जाए जब वह शातिर छोटा सा बीजाणु बहुत कुछ करने की ताक में हो?
एकदम चरम सीमा के, सबसे सख्त, पेड़ों के पैथोलॉजिस्ट को।
-मैं इसे पहन सकता हूँ? -बिलकुल पहन सकते हैं।
एक बार मुझे डॉक्टर की मानद उपाधि दी गई थी।
-आपको? -कुछ न करने के लिए।
किससे... यह आम बात है...
-तो, हम दोनों डॉक्टर हुए। -बिलकुल।
पर आपको पता है कि आप क्या कर रहे हैं।
हाँ, मेरा कैरियर खासकर ट्रॉपिक्स में ही था।
डॉ. हैरी एवन्स पेड़ों के पैथोलॉजिस्ट
खासकर ट्रॉपिकल पेड़ों पर काम किया है। कॉफ़ी, कोको और रबर।
कुछ रबर के पेड़ों को खाँसने पर मजबूर करके देखते हैं उनका क्या हाल है।
डॉ. हैरी एवन्स का पेड़ों और फफूंद रोगों से लड़ने में
40 साल से भी ज़्यादा का अनुभव रहा है।
उनका अधिकतर वक्त लैब में ही निकलता है,
नमूनों की नामसूची तैयार करने में, जिसमें पत्तों की अंगमारी भी शामिल है।
पेड़ों की पैथोलॉजी
और यही वह पहली जगह है जहाँ से रबर आएगा,
निश्चित रूप से एशिया से।
यहीं पर रोग के होने की आशंका है, रबर की अंगमारी।
यह जो नमूना है, यह ट्रिनिडाड से आई रबर की अंगमारी है,
1980 के आस-पास से।
इसे कहते हैं "गोली का छेद" और पत्तों के साथ यही होता है।
गोली के छेद दिखाई दे रहे हैं?
गोली का छेद
-हाँ। -और फिर...
सारे पत्ते गिर जाते हैं, पत्ते समय से पहले ही गिर जाते हैं
और पूरे के पूरे पेड़ पर एक भी पत्ता नहीं रहेगा।
और उसके बाद पेड़ के खत्म हो जाने की संभावना हो सकती है।
इसे जमा करने वाले, ची ने, जो मलेशिया से था, वह इस रोग के
सभी पहलुओं को देख रहा था ताकि उसे इसकी पहचान हो सके।
इसलिए, दरअसल, जब आप इसे देखेंगे, आपको दिखाई देगा...
माफ़ कीजिए, मैं इसलिए हँस रहा हूँ
क्योंकि हिंदी में "छी" का मतलब है धत् तेरी।
तो, ये नमूने आपको डॉक्टर धत् तेरी ने भेजे हैं।
हाँ, तो...
ची ने इसके बारे में जो कुछ बताया है, वहाँ पहुँचने वाले पहले लोगों को लगा होगा,
"हाँ, यह रबर की अंगमारी है,"
इस माइक्रोस्कोप में से देखने पर।
यहाँ ये आकार देख रहे हैं?
-हाँ, बाप रे! -हाँ।
तो, यही स्फोटन है और इसके बाद जो भी होता है,
वह पत्ते को बाहर धकेल देता है और फिर ऐसा हो जाता है, जो मेरे हिसाब से...
मतलब, आप स्फोटन कह रहे हैं, मुझे तो यह पहाड़ों जैसा लग रहा है।
हाँ, हाँ, हाँ। इतना बड़ा देखने पर, हाँ।
इसके अंदर वे आकार हैं जो यौन बीजाणुओं को पकड़े हुए हैं।
-अच्छा। -जिन्हें उसके बाद ज़ोर से छोड़ा जाता है
और वे प्रक्रिया को जारी रखते हैं।
यह अवशेष आकार है। पहाड़ों जैसा है,
तो उसे बचाकर रखा गया है और अंदर की तरफ़ बीजाणु हैं।
और यह फफूंदी धीरे-धीरे फैलती है।
तो, तीन-चार हफ़्ते लग जाते हैं।
यहाँ तक पहुंचने में तीन से चार हफ़्ते लग जाते हैं?
इस हद तक बढ़ने में।
-अच्छा। -हाँ।
तो, अगर आप इसका थोड़ा सा नमूना यहाँ डाल दें,
चार हफ़्तों में, यह ऐसा नज़र आएगा?
हाँ।
अगर उन्हें रबर की अंगमारी मिले, या फिर आपको रबर की अंगमारी मिले,
वे आपको नमूना भेजें,
जब तक वह आप तक पहुँचता है, कुछ करने के लिए तबतक देर हो चुकी होती है?
खतरे की घंटी बज चुकी होगी।
एक बार यह रोग बगीचों में फैल जाए,
बस सब कुछ खत्म करके रख देता है।
यह पहले एक बार हो चुका है।
100 साल पहले,
दुनिया भर का 90 प्रतिशत प्राकृतिक रबर ब्राज़ील से आता था,
जिस वजह से फ़ोर्ड जैसी कंपनियों ने गाड़ियों के लिए टायर बनाने के लिए
बड़े-बड़े रबर के बगीचे लगाए।
1930 के दशक में, पत्तों की अंगमारी का हमला हुआ, जो एक से दूसरे पेड़ पर
इतनी जल्दी फैली कि जब तक उसकी पहचान हुई, बहुत देर हो चुकी थी।
इस छोटे से बीजाणु ने दक्षिण अमरीका के लगभग सभी पेड़ों को बर्बाद कर छोड़ा।
फ़ोर्ड ने बगीचों पर 200 लाख डॉलर खर्च किए थे,
या फिर आज की कीमत में, लगभग 2,800 लाख डॉलर।
उन्होंने जितना पैसा खर्च किया था,
उससे एक प्रतिशत से थोड़े ज़्यादा भाव में उसे वापस ब्राज़ील को बेच दिया।
अब, रबर के बाज़ार में ब्राज़ील का हिस्सा
90 प्रतिशत से 0.001 प्रतिशत पर उतर आया है।
बाकी की रबर की खेती कहाँ होती है?
अधिकतर एशिया में, 90 से लेकर 95 प्रतिशत।
अच्छा, दुनिया भर की 95 प्रतिशत औद्योगिक रबर...
प्राकृतिक रबर मौलिक रूप से एशिया से है, हाँ।
समझ गया। फिर तो सही तरीके से नियोजित है।
अगर वहाँ पर पत्तों की अंगमारी का हमला हो जाए,
उससे रबर की ज़्यादातर आपूर्ति में गड़बड़ हो सकती है।
हाँ, मुझे लगता है... दुनिया भर की अर्थव्यवस्था में गड़बड़ी हो जाएगी।
उसके बाद किसी प्रकार की भौगोलिक बाधा नहीं है।
पूरे इलाके में फैल जाएगी।
जिस तरह से पूरे दक्षिण और मध्य अमरीका में फैली थी।
अगर उसका हमला हो, तो मुझे लगता है उसे रोकना बहुत मुश्किल होगा।
मदद
क्या होगा अगर पत्तों की अंगमारी ने प्रशांत सागर को पार करके
एशिया में अपने कदम जमा लिए?
न सिर्फ़ मेरी मॉन्सटर ट्रक रैलियाँ खत्म होकर रह जाएँगी,
बल्कि हमारी विश्व अर्थव्यवस्था को भी बर्बाद करके रख देगी।
क्या आप सोच सकते हैं? अगर नहीं, तो मैं आपकी मदद करता हूँ।
एट्लस
दक्षिण एयर
और यह देखिए।
कयामत कुछ ऐसी नज़र आएगी।
जहाँ सारे प्लेन ज़मीन पर खड़े होंगे और दुनिया पूरी तरह से रुक जाएगी।
मोहावी
रेगिस्तान
देख रहे हो कितने बड़े हैं?
हाँ, बहुत बड़े हैं।
शायद यह सब टिका हुआ है...
-हाँ, देखो। रबर के टायरों पर टिका हुआ है। -...रबर की वजह से।
मैं यहाँ यह पता करने आया हूँ कि अगर यह रबर न हो तो, दुनिया कैसी होगी।
हवाई जहाज़ों का कब्रिस्तान, जहाँ एक वक्त आसमान पर राज करने वाले
तोड़-फोड़कर, कबाड़ में निकाले जा रहे हैं।
-तो ये टायर... -100 फ़ीसदी प्राकृतिक रबर है।
ये भी?
बिलकुल, क्योंकि ये इतने दमदार हैं।
उम्मीद है यहाँ देख सकें। कुछ बचे-खुचे टुकड़े हो सकते हैं।
कुछ सील, गैस्केट और उस तरह की चीज़ें रही होंगी।
मेरा अनुमान है इसमें भी रबर है?
-या फिर यह प्लास्टिक है? -यह रही रबर।
-अच्छा। -यहाँ थोड़ा रबर है।
इन आरामदायक पैड में थोड़ा-बहुत रबर हो सकता है,
ताकि आपका शराब या शैंपेन का गिलास फिसले नहीं।
तो, यहाँ पर कुछ भी रबर से बना है?
हाँ, अब ठीक है।
डॉ. कट्रीना कॉर्निश कृषि इंजीनियर
डॉ. कट्रीना कॉर्निश ने हम सभी को इस बारे में सचेत करने की कोशिश की
कि अगर दुनिया में रबर नहीं होगा तो अर्थव्यवस्था पर इसका क्या असर होगा।
रबर के इस संभावित संकट को लेकर उन्होंने एक बात साफ़-साफ़ कही है।
हमें एक प्रतिरूप पेड़ पर भरोसा करके नहीं रहना चाहिए
जिसे रोग होने की संभावना हो।
विश्व अर्थव्यवस्था को चलाने का, यह एक बहुत ही घटिया तरीका है।
-क्या पत्तों की अंगमारी वाकई एक खतरा है? -बिलकुल।
पिछले 20 सालों में, एक बार भारत में और एक बार थाइलैंड में देखी गई है।
और फिर उसे रोकने के लिए, सब कुछ की भारी मात्रा में तबाही हुई।
अगर आप प्लेन से दक्षिण अमरीका से दक्षिण-पूर्व एशिया जाएँ,
तो आपको बड़ी मुश्किल से उड़ान मिलेगी।
आपको कहीं और जाकर प्लेन से उतरना होगा
और ऐसे प्लेन पर चढ़ना होगा जो दक्षिण अमरीका न गया हो,
और यह पत्तों की अंगमारी की वजह से है।
-अच्छा? -हाँ, हाँ।
यह रोग समंदर पार नहीं कर सकता, क्योंकि क्षण भर के लिए होता है,
पर प्लेन से ज़रूर पार जा सकता है।
तो, अगर ऐसा हुआ और अगर पेड़ बर्बाद होने शुरू हो जाएँ,
तो अर्थव्यवस्था का क्या होगा या फिर रबर न पाने का क्या असर होगा?
अर्थव्यवस्था एकदम तहस-नहस होकर रह जाएगी।
आधुनिक अर्थव्यवस्था में एक भी ऐसा क्षेत्र नहीं है
जो पूरी तरह से प्राकृतिक रबर पर निर्भर न हो।
आखिर में जाकर,
पूरी की पूरी आधुनिक दुनिया खत्म हो जाएगी!
वह खत्म हो जाएगी।
हम 120 से लेकर 130 साल तक पीछे लौट जाएँगे।
-बाप रे! -हाँ।
बैलगाड़ियाँ।
बात जाकर बैलगाड़ियों वगैरह पर रुकेगी।
घोड़े और चमड़ा।
कुछ नहीं रहेगा... दवाएँ, परिवहन, कुछ भी।
तो, रबर की समस्या का हल कैसे निकालें?
रबर की आपूर्ति की जैव-विविधता को बढ़ाकर ही उसकी समस्या का हल हो सकता है,
और वह भी जितनी जल्दी हो सके।
तो, अभी सरकारों के निवेश के लिए एक मौका है।
बिलकुल। पर उसमें भी हम पीछे हैं।
अगर कोई विनाशकारी बात होती है तो हम कहते हैं, "हे भगवान!
-"यह तो बहुत ही गलत हुआ।" -हाँ।
और दर्जनों लोग यही कहेंगे,
"ऐसा होगा, ऐसा होगा, ऐसा होगा।
"ऐसा होगा!"
"हे भगवान। क्या हमें पता था कि ऐसा होने वाला है?"
"हम तो कब से कह रहे हैं आपको।
"आप ही नहीं सुन रहे।
"आप ही कुछ करना नहीं चाहते थे। बस बैठकर हैरान होना चाहते थे।"
तो, पत्तों की अंगमारी के
संभावित असर से बचने के लिए विश्व अर्थव्यवस्था कुछ कर क्यों नहीं रही?
ऐसा है कि अर्थव्यवस्थाएँ उन समस्याओं पर
ध्यान ही नहीं देतीं जिनसे उन पर असर हो सकता है।
जिस तरह की समस्याएँ ऐसी किसी भी जगह पर हो सकती हैं
जहाँ पैसों का लेन-देन हो।
बुश का दूसरा कार्यकाल शुरू
जब कोई अर्थव्यवस्था की अनिश्चितता की बात करता है,
तो वे बाहर की बात कर रहे होते हैं,
बाहरी चर राशि जिसका असर बाज़ार से जुड़े किसी पर भी हो सकता है।
बाहर की बात सकारात्मक हो सकती है।
जैसे पिछले साल 2004 में,
जब माईस्पेस ने आगे सड़क पर अपना मुख्यालय खोला।
आने वाले सालों के लिए पक्की नौकरियाँ!
पर अकसर, बाहर की बातें तबाही का रूप ले लेती हैं।
पर्यावरण के रोग जैसे कि पत्तों की अंगमारी, प्राकृतिक तबाही जैसे कि तूफ़ान,
और इंसानों की बड़ी-बड़ी गलतियाँ जैसे कि परमाणु दुर्घटना,
या फिर मेरी बात करें तो, मेरा घर एक प्राचीन शमशान पर बनाया गया था।
-देखिए, नींद में किस चीज़ ने हमला किया। -हड्डियों की क्या कीमत है?
ये बिकाऊ नहीं हैं, शैतान कहीं की!
अच्छा, सात डॉलर।
1950 ओलंपिक्स का चप्पू
अब अपना घर चलाने के लिए, मुझे यह सब बेकार का सामान बेचना पड़ेगा।
जब मैंने यह सब खरीदा था, बाज़ार में बाहर की बात का कोई ज़िक्र नहीं था
जिसकी वजह से इस कचड़े को बेचना नामुमकिन हो गया है।
विश्वास नहीं होता मुझे अपनी हमर पर कोई छूट नहीं मिली
अगर तेल के भाव बढ़ गए तो।
पर टंकी भरने का खर्च कितना पड़ता है?
अनंत डॉलर।
सीडी 50 सेंट टेप 75 सेंट
मैंने हर एक सीडी 15 डॉलर में खरीदी थी,
पर अब मुझे ये सब 50 सेंट में निकालना पड़ रही हैं।
सिवाय पापा रोच के।
संग्राहक की चीज़ है।
अगर इन्हें खरीदती हो, तो रिकार्ड मुफ़्त में ले सकती हो!
वाइनल दोबारा मशहूर नहीं होगा।
गूगल का हर एक शेयर 100 डॉलर से ऊपर का है?
अब जब यह अपनी ऊँचाई छू चुका है,
मैं उन्हें बेचकर ऐसी जगह चला जाऊँगा जहाँ शमशान न हो।
मैंने सुना है न्यू ऑर्लीन्स में लोगों को ज़मीन के नीचे नहीं दफ़नाया जाता।
ऐसा लग रहा है जैसे यह बंदा बिग ईज़ी ही जाएगा।
-आराम से जाना। -शुक्रिया, मोहतरमा!
2005 में न्यू ऑर्लीन्स। और क्या गड़बड़ हो सकती है?
तो, पत्तों की अंगमारी वाली मंडराती हुई बाहर की बात का
रबर आपूर्ति चेन वाले लोगों के लिए क्या मतलब है?
यह पता लगाने के लिए, मैं अपना सफ़र
प्राकृतिक रबर की शुरुआत से शुरू कर रहा हूँ।
सौंघला
थाइलैंड
सुबह के 2:00 बजे
धरती का एक-तिहाई से भी ज़्यादा रबर थाइलैंड से आता है,
ऐसे बगीचों से,
जो एक वक्त रेनफ़ॉरेस्ट हुआ करता था।
यह बो है।
उसका काम है कच्चा रबर या लेटेक्स को इकट्ठा करना।
उसका दिन बस शुरू ही हो रहा है।
किसी कंडोम की तरह,
लेटेक्स को रात भर जमा किया जाता है, भोर होने तक,
क्योंकि दिन के वक्त
जंगल की गर्मी के चलते लेटेक्स बहुत जल्दी जम जाता है।
यहीं पर उपमा सही साबित नहीं होती।
सबसे पहले, पिछली रात का सूखा हुआ लेटेक्स निकाला जाता है।
पेड़ में हल्का सा चीरा लगाया जाता है।
इसे भरने में कितना वक्त लग जाता है?
लगभग छह घंटे लगते हैं भरने में।
एक बार में कितने पेड़ों पर चीरा लगाते हो?
यही कुछ...
एक हज़ार पेड़।
कभी-कभी 1,200 पेड़ भी हो सकते हैं।
लगभग दो साल लग जाते हैं एक पेड़ से उतना रबर निकालने में
कि एक आम गाड़ी का टायर बन सके।
मॉन्सटर ट्रक का टायर भी नहीं!
जैसा कि आप लोग देख रहे हैं, बारिश हो रही है।
असल में, बारिश के वक्त यह लोग पेड़ों पर चीरा नहीं लगाते
क्योंकि लेटेक्स पतला पड़ जाएगा।
पर कैमरे के पीछे 20 लोग खड़े हैं,
जो सुबह के 3:00 बजे, थाइलैंड के बीच एक जगह पर आए हैं,
रबर वाली कड़ी के लिए,
तो हम यह देख रहे हैं।
सुबह के 6:00 बजे
अब, बस एक पेड़ बचा है।
उसके बाद, हम उसका वज़न करेंगे।
आइए।
रात भर लेटेक्स इकट्ठा करने के बाद,
बो इस सफ़ेद रस की बाल्टियाँ इकट्ठा कर रहा है।
अब हम इसे तौलेंगे।
बाल्टियाँ भरने के बाद,
बो को गाड़ी से बगीचे की तौलने वाली जगह पहुँचना है
यह पता लगाने कि रात भर के काम के उसे कितने पैसे मिलेंगे।
इस बगीचे में 475 एकड़ तक रबर के पेड़ हैं।
अगर अंगमारी के कुछ-एक बीजाणु भी यहाँ आकर पहुँच जाएँ,
तो कुछ ही हफ़्तों में सारे पेड़ बर्बाद हो सकते हैं।
बो जैसे 30 और चीरा लगाने वाले हैं, जो बगीचे में ही रहते हैं और काम करते हैं।
रबर को तौलने के बाद, बगीचे का मालिक उन्हें पैसे देगा।
मेरे पिता ने यह जगह खरीदी थी और रबर की खेती शुरू की थी।
उन्होंने इसे खासकर रबर के पेड़ों के लिए खरीदा था?
हाँ।
आठ साल पहले, जब थाई सरकार ने
रबर किसानों को प्रोत्साहन देने की बात की थी,
तो इस बगीचे के मालिक, डॉ. चुकिएट ने कई सारे नए पेड़ लगाए।
डॉ. चुकिएट थिटाडिलोक रबर पेड़ के किसान
हालांकि एक रबर के पेड़ की आयु 25 वर्ष तक की हो सकती है,
उसे पूरी तरह से बड़ा होने में सात साल लग जाते हैं,
तो उन्होंने जो पैसा लगाया था, उसका फल उन्हें अब जाकर मिला है।
तो, यहाँ क्या हो रहा है?
चीरे लगाए पेड़ से लेटेक्स इकट्ठा करके, हम उसे यहाँ लाते हैं, ठीक है?
और अब हम उसे तौलेंगे।
कितना उसका वज़न है, ठीक है?
और आज का भाव है 47 बाथ प्रति किलो।
1 बाथ = 3 सेंट
सैंतालीस बाथ प्रति किलो। यह आज का भाव है?
-हाँ, यह आज का भाव है। -कैसे पता किस दिन का क्या भाव होता है?
फ़ैक्ट्री में फ़ोन करते हैं।
-फ़ैक्ट्री से आपको पता चलता है? -हाँ।
सैंतालीस बाथ प्रति किलो मतलब लगभग 1,300 डॉलर प्रति टन तरल रबर होता है।
डॉ. चुकिएट इस कमाई को चीरा लगाने वालों के साथ 60-40 के हिसाब से बाँटते हैं,
मतलब बो को सिर्फ़ लगभग 9 डॉलर मिलेंगे।
थाइलैंड में, यह दैनिक न्यूनतम पगार से कम है।
यही हमारी समस्या है,
जिसका सामना आजकल हम कर रहे हैं।
कम दाम के चलते मज़दूरों की कमी है।
अच्छा।
मज़दूर तभी काम करना चाहते हैं जब भाव अच्छे हों।
हाँ।
जब पुराना मज़दूर छोड़ता है,
तब उसकी जगह, हमें नया मज़दूर नहीं मिलता, ठीक है?
उसकी जगह नया कोई नहीं मिलता।
पहले, हमारा तकरीबन छह टन का उत्पादन हुआ करता था।
छह टन?
प्रति दिन का।
इस वक्त, दो टन प्रति दिन है।
-हर दिन का दो टन? -हाँ।
बाप रे, मतलब आधे से भी ज़्यादा घट गया।
आधे से भी ज़्यादा। उसी वजह से
हमारे उत्पादन में कमी आई है।
अच्छा। भाव क्या कई बार गिरे हैं, या फिर यह हाल की बात है?
अभी जो भाव है,
कई सालों से भाव गिरा हुआ है।
गिरा हुआ ही रहा है?
हाँ। तकरीबन...
पहले जो हुआ करता था, उसका तकरीबन 30 प्रतिशत है।
पहले जो हुआ करता था, उसका 30 प्रतिशत है?
हाँ!
तीन साल पहले?
दो साल पहले।
थाइलैंड में यह काफ़ी बड़ी समस्या है।
पहले जो हमारा कारोबार था,
हमारा कमाई का मुख्य ज़रिया रबर के बगीचे हुआ करते थे।
और अब, रबर की जगह,
नारियल या फिर ताड़ के तेल का उत्पादन करते हैं।
और हमने कारोबार में बदलाव लाने की कोशिश की है।
और अब हम पुराने रबर के पेड़ काट देते हैं।
मैं समझा नहीं।
अगर पत्तों की अंगमारी रबर की आपूर्ति के लिए इतना बड़ा खतरा है,
और प्राकृतिक रबर की माँग बढ़ती जा रही है,
तो भाव इतने कम क्यों हैं
कि डॉ. चुकिएट जैसे किसानों को नुकसान उठाना पड़ रहा है
और वे अपने रबर के पेड़ों को काटने की सोच रहे हैं?
तो, यहाँ से रबर कहाँ जाता है?
अच्छा, तैयार करने के बाद,
हम लेटेक्स को टंकी से गाड़ी में लादते हैं।
उसे फ़ैक्ट्री भेजते हैं।
अच्छा, तो ये सारे जाते हैं।
फ़ैक्ट्री जाते हैं।
अगर डॉ. चुकिएट का कहना है कि उन्हें भाव फ़ैक्ट्री से पता चलता है,
तो मैं वहीं जा रहा हूँ यह पता करने कि वह इतने कम क्यों हैं।
इस रबर फ़ैक्ट्री के मालिक हैं रॉबर्ट मायर।
रॉबर्ट मायर हैल्सिऑन एग्री कॉर्प के सह-संस्थापक व सीईओ
आठ सालों के छोटे से समय में इन्होंने एक फ़ैक्ट्री से शुरुआत करके, 38 खड़ी कर लीं।
आज दुनिया के 14 प्रतिशत रबर का उत्पादन उन्हीं के यहाँ से होता है।
चिपचिपी लेटेक्स के जो पीपे आते हैं, रॉबर्ट का काम पूरा होने के बाद ऐसे दिखते हैं,
इससे पहले कि वह उन्हें टायर कंपनियों को बेचें।
कैल, आप इसे महसूस कर सकते हैं, एक नंबर, हल्का गर्म है।
और चिपचिपा भी।
इसलिए भट्टी में डालने पर
दो चीज़ें हुई हैं।
उससे रबर
आगे और नहीं सड़ेगा।
तो भट्टी में डालने से जैविक क्षय रुक गया है।
और उससे वह और चिपचिपा हो जाता है।
और जैसे-जैसे सूखता जाता है, उसका रंग भूरा पड़ता जाता है?
हाँ। बिस्कुट की तरह।
हाँ।
तो यहाँ पर तौलने का काम होता है
जहाँ एक के ऊपर दो बिस्कुट रखे जाते हैं।
छोटे टुकड़े काटकर हटा दिए जाते हैं, या फिर जोड़े जाते हैं,
ताकि हर एक का वज़न एकदम 35 किलो हो।
वाह।
तो, यहाँ पर यह तैयार वस्तु है।
तो, यहाँ पर यह बड़े-बड़े ढेर बाहर भेजे जाते हैं।
हाँ, यह काम रबर फ़ैक्ट्री में होता है,
कृषि उत्पादन को औद्योगिक वस्तु में बदलना।
हाँ, सच में बड़ी अच्छी बात है।
तो, आपको समझ में आ गया होगा, है ना?
दो बार
सामान की अदला-बदली होती है जो कि ज़रूरी है।
किसान फ़ैक्ट्री को अपना कृषि उत्पाद देता है।
फ़ैक्ट्री रबर की चीज़ें बनाने वालों को
औद्योगिक कच्चा माल देती है।
हाँ, तो दो बार अदला-बदली होती है
जहाँ सामान
मूल्य चेन में आगे बढ़ाया जाता है।
क्या आप पत्तों की अंगमारी से चिंतित हैं? क्या वह सच में चिंता की बात है?
पत्तों की अंगमारी से हमेशा सभी को डर लगा रहता है।
-अच्छा। -ठीक है?
अब, वह छोटा सा कीड़ा दक्षिण-पूर्व एशिया तक पहुंच नहीं पाया है।
देखिए, या तो मुझे बिलकुल भी समझ नहीं, या फिर अपने काम से मुझे बेहद लगाव है...
हाँ।
...कि इस बारे में ज़्यादा सोचूँ,
पर अगर वह दक्षिण-पूर्व एशिया आई भी,
तो उसकी वजह से रबर के भाव बहुत ज़्यादा बढ़ जाएँगे।
पर ऐसा लगता है कि वह भाव मौजूदा भाव में नज़र नहीं आते।
और फिर रबर किसानों से बात की तो उनका कहना है
कि पिछले तीन सालों में, उन्हें लेटेक्स के जो भाव मिले हैं
वह लगातार घटते गए हैं।
-बहुत बुरी तरह से... -ज़रा समझाइए कि ऐसा क्यों है।
अच्छा, इसे समझने के लिए,
आपको रबर का इतिहास समझना होगा।
तो, पुराने ज़माने में,
रबर के स्रोत और उपभोक्ता के बीच में
एक बड़ा फ़ासला था, समय को लेकर,
संयोजकता को लेकर, दोनों में आपसी बातचीत को लेकर।
तो, अगर आप खरीदार हैं, मान लीजिए आप टायर बनाते हैं और मैं उसे बेचता हूँ,
आप यह जानना चाहते हैं कि आप इस उत्पाद को
न सिर्फ़ आज खरीद सकते हैं, मेरे पास गोदाम में जो है, वहाँ से,
पर आपको यह उत्पाद साल भर चाहिए।
-अच्छा। -क्योंकि आप इस पर निर्भर हैं।
तो, इस दूरी को भरने के लिए, उन्होंने एक फ़्यूचर्स मार्केट तैयार किया
और फ़्यूचर्स मार्केट में रबर का लेन-देन होने लगा।
क्या आप समझा सकते हैं कि फ़्यूचर्स मार्केट है क्या?
ठीक है, तो फ़्यूचर्स मार्केट वह जगह है जहाँ पर खरीदार और बेचनेवाला
भाव, परिमाण, वर्ग, विशिष्टता, उत्पत्ति को लेकर
आपस में कुछ शर्तें तय करते हैं,
मतलब वह सब जो आपको इकरारनामे में मिलेगा
भविष्य में किसी वक्त माल पहुंचाने के लिए।
-अच्छा। -ठीक है?
तो, अगर मैं उत्पादक हूँ, और मैं आपको एक दाम पर, और एक तारीख पर
टनभार देने के लिए तैयार हूँ,
आप एक अमरीकी व्यापारी से खरीदेंगे जिसका न्यू यॉर्क में दफ़्तर था,
जिसकी सिंगापुर में सहायक कंपनी थी।
वह मौलिक उत्पादक यानि मुझसे या तो सीधे कारोबार करेगा,
-या फिर दलालों के ज़रिए। -अच्छा।
और हमारे बीच में, इस बात की गारंटी होगी
कि हम आपको वह सब देंगे जो आपको चाहिए, एक निर्धारित समय और एक निर्धारित वक्त पर।
तो, सच कहूँ तो, फ़्यूचर्स मार्केट वह जगह है
जहाँ मेरा मत अगर है भी तो ज़्यादा नहीं है।
मेरे ग्राहकों का भी कोई मत नहीं है।
अगर आप मेरे ज़्यादातर ग्राहकों से बात करेंगे तो वे आपको बताएँगे
कि उन्हें ऊँचे भाव चाहिए,
क्योंकि उन्हें पता है कि किसान कहेंगे, "बहुत हो गया।"
पर हममें से जो भी इस सब में शामिल है, उसका कोई नियंत्रण नहीं है।
फ़्यूचर्स मार्केट को हमें थोड़ा और अच्छे से समझना होगा।
फ़्यूचर्स कॉन्ट्रैक्ट एक संगीत समारोह की टिकट जैसा होता है।
मेरे मंच पर गाने से महीनों पहले, टिकटें बिक चुकी होती हैं।
इकरारनामा माँग पर निर्भर होता है।
अगर मुझे ऐसा नहीं लगेगा कि मेरी सभी टिकटें बिक जाएँगी,
तो मंच पर आने के 100 डॉलर नहीं लूँगी।
यार, तुम बड़ी सीधी हो। तुम तो चाँद को भी बेच सकती हो।
चाँद तक की यात्रा।
शुक्रिया, बढ़ा-चढ़ाकर बोलने वाले।
खतरा कम करने के इरादे से, मैं समारोह की टिकटें काफ़ी पहले बेचती हूँ।
आने वाले दौरे के लिए, मैंने बड़ी मेहनत की है।
एक पूरी की पूरी एल्बम तैयार की है,
पीछे नाचने वालों को मैंने खुद तैयार किया है।
जब मैं कहूँ कि वह कमाल है, तो सच में कमाल है।
तो, मुझे इस बात की गारंटी चाहिए कि उस मेहनत के लिए मुझे पैसे मिलेंगे।
और मेरे प्रशंसकों को यह गारंटी चाहिए कि वह इसे देख पाएँगे।
बताता हूँ मैं किस बात की गारंटी देता हूँ,
मैं इस बात की गारंटी देता हूँ कि अगर शो नहीं देखा तो अंजर-पंजर बाहर निकल आएगा। सच।
सब कुछ बाहर निकल आएगा
और लोग कहेंगे, "यह क्या है? मुझे नहीं पता।"
तो, अगर समारोह की टिकटें फ़्यूचर्स कॉन्ट्रैक्ट हैं,
तो स्कैल्पर फ़्यूचर्स व्यापारी हैं।
हाँ, बाज़ार अस्थिर होने की वजह से, ये स्कैल्पर अपना पैसा खो भी सकते हैं।
मतलब अगर मैं अपना संगीत समारोह मुफ़्त में करने का फ़ैसला करूं तो!
न, न! नहीं।
इंटरनेट पर अफ़रा-तफ़री फैल जाएगी। हम ऐसा नहीं कर सकते।
उम्मीद है ऐसा नकरना पड़े।
पर सबसे भयानक बात यह है।
स्कैल्पर इतनी टिकटें खरीदते हैं कि भारी मात्रा में माँग को नियंत्रित कर सकते हैं।
मतलब यह कि भाव क्या होगा, वे यह तय कर सकते हैं।
और उसी को कहते हैं बाज़ार के साथ छेड़-छाड़ करना।
तुम्हारे शो बाज़ार के भाव हैं।
तुम मेनू में तंदूरी मुर्गी जैसी हो।
हाँ, हूँ मैं तंदूरी मुर्गी।
जाकर दिखा दो उन्हें, लड़की।
हेलो, क्लीवलैंड!
तब तक मैं जाकर
मेघन ट्रेनर की बाकी की टिकटें बेचता हूँ!
मेरे पास मेघन ट्रेनर की टिकटें हैं!
अभी बिक जाएँगी। शो शुरू होने ही वाला है।
तो, रबर उद्योग में स्कैल्पर कौन लोग होते हैं?
ये लोग।
वस्तु फ़्यूचर्स मार्केट के व्यापारी।
फ़्यूचर्स के व्यापारी वह कॉन्ट्रैक्ट खरीदते हैं,
यह अंदाज़ा लगाते हुए कि समय के साथ-साथ, उनके भाव बढ़ेंगे।
रबर
व्यापारियों का मकसद होता है कम भाव में खरीदना, ऊँचे में बेचना
और मुनाफ़े की कमाई से अमीर बनना।
सिंगापुर
सिंगापुर दुनिया का सबसे बड़ा आर्थिक केन्द्र है।
यहाँ पर हर रोज़, हज़ारों वस्तु फ़्यूचर्स कॉन्ट्रैक्ट का व्यापार होता है।
और इनमें से एक इंसान जो रबर कॉन्ट्रैक्ट का व्यापार करते थे वह हैं डार वॉन्ग।
डार वॉन्ग भूतपूर्व फ़्यूचर्स व्यापारी
30 सालों तक, इन्होंने बड़ी-बड़ी निवेश कंपनियों के लिए काम किया
और अब पूरे एशिया में घूमकर मुसीबत में फंसे रबर किसानों को
सलाह देते हैं।
अगर हमें रबर की इतनी ज़्यादा ज़रूरत है, दुनिया में सभी को उसकी ज़रूरत है...
-सभी को उसकी ज़रूरत है। -कपड़े, काँच की चीज़ों में, तारों में।
तो फिर भाव इतने कम क्यों?
दुनिया भर की महंगाई और
आर्थिक मंदी पर ही, असल में
रबर के भाव की अस्थिरता निर्भर है।
अच्छा।
मिसाल के तौर पर, 2013 में, रबर के भाव गिरने लगे।
और इसी दौरान, थाइलैंड सरकार ने, असल में कहा
कि रबर के भाव में कुछ देर के लिए बदलाव आएगा।
पर दरअसल, रबर के भाव कभी चढ़े ही नहीं।
और वह गिरते चले गए।
ज़ाहिर है, जब किसानों को एहसास हुआ
कि भाव गिर रहे हैं, तो वे चीरा लगाने का काम छोड़ने लगे।
उन्होंने कहा कि उन्हें काटकर पेड़ों को हटा देना चाहते हैं।
मुझे लगता है कि दुनिया भर की
रबर अर्थव्यवस्था के लिए, यह अच्छी बात नहीं है।
तो, किसान का कहना है कि भाव फ़ैक्ट्री से तय होकर आता है।
पर फिर, फ़ैक्ट्री का कहना है कि फ़्यूचर्स व्यापारी भाव तय करते हैं।
और फ़्यूचर्स व्यापारियों का यह कहना है
कि दुनिया भर की महंगाई और आर्थिक मंदी ही भाव तय करती है।
जब सब लोग एक-दूसरे पर आरोप लगाने में लगे हैं,
तो भाव की इस अस्थिरता को किसान कैसे झेल सकते हैं?
मेरी समस्या नहीं
क्या उनके लिए रबर बनाते रहना बेवकूफ़ी नहीं?
हम हमेशा किसानों को प्रोत्साहित करते हैं
कि कमाई के दूसरे ज़रिए तलाशें,
बगीचों को ज़िंदा रखें,
क्योंकि भाव एक चक्र पर चल रहे हैं।
चक्र ऊपर की तरफ़ रहता है, हमने देखा है।
नीचे को जाते चक्र हैं।
अभी भी, चक्र नीचे की तरफ़ ही चल रहा है।
और जब नीचे का चक्र पूरा हो जाएगा,
अगला ऊपर को जाता चक्र शुरू हो जाएगा।
तो यह सारा माजरा भाव के चढ़ने-उतरने का है।
अच्छा।
क्या पत्तों की अंगमारी रबर के पेड़ों के लिए सच में खतरे की बात है?
वैसे... मुझे लगता है...
यह सच में एक समस्या है।
पर, इस समस्या का समाधान हम पेड़ों के डॉक्टरों के लिए
छोड़ देते हैं।
क्योंकि, देखा जाए तो इसका कोई इलाज है नहीं,
पर मुझे लगता है कि इससे दुःख की बात और कोई नहीं
कि किसान उन्हें काट डालना चाहते हैं।
क्योंकि एक बार पेड़ों को काट दिया,
तो सब वहीं पर खत्म हो जाएगा।
तो, आपको लगता है कि सबसे ज़्यादा खतरा किसानों से है?
हाँ, सही कहा आपने।
सबसे बड़ा खतरा किसानों से है।
जब वे कारोबार में, उद्योग में हार मान लें,
चीरा लगाने से मना कर दें, पेड़ों को काट डालना चाहें,
या फिर बगीचों पर ज़्यादा काम-काज नहीं करना चाहते,
तो मुझे लगता है वही सबसे बड़ी खतरे की बात है। हाँ।
जहाँ रबर इतना महत्वपूर्ण है,
आपको लगेगा कि आपूर्ति को बचाने के लिए
बाज़ार अपनी तरफ़ से पूरी कोशिश करेगा।
यह हैं मा नुई।
मा नुई रबर के पेड़ की किसान
यह थाइलैंड में रबर किसान हैं
और जिसे डार वॉन्ग ने "सबसे बड़ा खतरा" बताया है।
इन्हें लगता है कि
एक अच्छी सी कुटिया बनाकर इन्हें बेहतर कमाई होगी और उसके लिए
इनके पास रबर के पेड़ों को काटने के अलावा और कोई चारा नहीं।
किराए पर कमरा
पेड़ों को काटने का फ़ैसला करना आपके लिए मुश्किल बात है?
या फिर आप इसे एक बदलाव समझती हैं जो कि ज़रूरी है?
मेरे पास बदलने के लिए या फिर कुछ और उगाने के लिए पैसे नहीं हैं।
इसलिए, मैं और कुछ नहीं कर सकती।
मैं क्या करना चाहती हूँ, इस बात से कोई फ़र्क नहीं पड़ता, समझ रहे हैं?
मेरे पास कुछ भी उगाने के लिए पैसे नहीं हैं।
मैं समझता हूँ।
मा नुई कई रबर किसानों की अवस्था की मिसाल हैं।
वे ऐसी प्रणाली में फंस गए हैं
जो इस बात को लेकर चिंतित है कि कैसे इन्हें इनके पेड़ काटने से रोका जाए,
बजाय इस बात के कि पत्तों की अंगमारी से पूरे का पूरा रबर उद्योग बर्बाद हो सकता है।
फिलहाल, हम नए से नए दौड़ने वाले जूते खरीद रहे हैं
बिना यह जाने कि पूरे की पूरी प्रणाली किसी भी वक्त टूटकर बिखर सकती है।
अगर बीमारियाँ और आर्थिक तबाही बाज़ार को कुछ करने पर मजबूर नहीं कर सकती,
तो क्या हम पूरी तरह से बर्बाद हो जाएँगे?
क्या मॉन्सटर ट्रक की रैलियाँ
महज़ अतीत का एक किस्सा बनकर रह जाएँगी?
खुले बाज़ार का अदृश्य हाथ
इस मुद्दे को अनदेखा कर रहा होगा,
पर गैर-सरकारी उद्योग अपनी सम्पत्ति को बचाने के लिए, छोटे-छोटे कदम ले रहा है।
हैनोवर
जर्मनी
हम आकर पहुँचे हैं रबर आपूर्ति चेन के आखरी मकाम पर,
कार्ला नामक एक बहुत ही महत्वपूर्ण खोज करनेवाली और जर्मनी की एक टायर फ़ैक्ट्री।
कॉन्टीनेंटल कॉर्पोरेशन,
दुनिया की सबसे पुरानी और बड़ी कंपनियों में से एक,
बड़ी मात्रा में एक दूसरे किस्म का रबर तैयार करने की सोच रही है।
गाजरों की खेती जैसी महक है, है ना?
हाँ, बिलकुल इंडिका-गाजर जैसी ही महक है।
कॉन्टीनेंटल का सालाना लगभग 50 अरब डॉलर का कारोबार खतरे में है।
यह बना किससे है?
डैंडलायन की जड़ से।
टरैक्सकम कॉक सैघस
(यहाँ चुटकुला डालिए)
(मैं इंतज़ार करूँगा)
कॉन्टीनेंटल डैंडलायन को लेकर काफ़ी आशावान है
कि वह रबर उद्योग में खेल को पलटकर रख देगा।
क्योंकि डैंडलायन की खेती सालाना हो सकती है
सामान्य तापमान में, और ऐसी मिट्टी में जो खेती के लिए उचित है भी नहीं,
पर रबर के पेड़ों के साथ ऐसा नहीं हो सकता।
डैंडलायन लचीले होते हैं।
इस कोशिश में सबसे बड़ा हाथ है कार्ला रेकर का।
और वह पूरे काम को बड़े कायदे से करती हैं।
तो, अगर परंपरागत रबर का पेड़ हो तो, कितने पेड़,
कार्ला रेकर पदार्थ खोज करनेवाली
लग जाएँगे एक टायर बनाने में, और कितने डैंडलायन लगेंगे?
एक रबर के पेड़ से लगभग
सालाना एक से लेकर डेढ़ किलो प्राकृतिक रबर निकलती है।
एक टायर के लिए?
एक टायर के लिए लगभग दो पेड़ों की ज़रूरत है।
2 पेड़ गुणा 1 साल बराबर 1 टायर
और डैंडलायन?
वहाँ पेड़ों का नहीं, क्षेत्रफल का हिसाब होता है,
और हमारा लक्ष्य है कि प्रति हेक्टर और प्रति वर्ष उतना ही उत्पादन हो
जितना कि रबर के बगीचों से होता है।
क्या आप हमें बता सकती हैं कि दोनों के स्रोत में क्या अंतर है?
तो, मुझे पता है कि एक रबर के पेड़ के लिए,
-चीरा लगाया जाता है और रस निकलता है। -ठीक कहा।
वे उन्हें कपों में इकट्ठा करते हैं।
पर डैंडलायन में क्या होता है?
-डैंडलायन में चीरा लगाया जाता है? -नहीं, उस तरह से नहीं हो सकता।
क्योंकि डैंडलायन में प्राकृतिक रबर उसकी जड़ में होता है,
-तो वह ज़मीन से नीचे होती है। -जड़ में?
-ज़मीन के... -जड़ में होती है।
उसके लिए एक कारगर प्रणाली की ज़रूरत है।
डैंडलायन से रबर निकालना, किसी पेड़ को चीरा लगाने जितना आसान नहीं है।
बात कर रहे हैं हज़ारों पेड़ों की जिन्हें उगाना पड़ता है, उपज जमा करना पड़ता है,
और फिर एक पेचीदा प्रणाली से रबर को निकाला जाता है,
जिसमें इंसानों और मशीनों, दोनों की ज़रूरत होती है।
यहाँ से सूखी हुई जड़ निकलती है।
बहुत ही नाज़ुक है। और आप इसे तोड़ सकते हैं
और आप देखेंगे कि यह फिर भी जुड़ी हुई है,
और बीच में, दरार के अंदर, आप देख सकते हैं
कि छोटे-छोटे रबर के रेशे हैं जो इसके अंदर हैं।
कॉन्टीनेंटल ने इस काम में भारी मात्रा में पैसा लगाया है।
और इस प्रणाली से आपको इसको अलग करना है, और फिर आपको
-यह खूबसूरत सी चीज़ मिल जाएगी। -ठीक है।
यह सब इस उम्मीद में कि इस काम में सफलता मिलेगी।
टरैक्सा गोंद
आपने डैंडलायन से टायर बनाए हैं, है ना?
क्या इस प्रणाली को लेकर आपको किसी बात की चिंता है?
इस प्रणाली में कई सारी बातों को लेकर
चिंता हो सकती है क्योंकि
हर साल हमारा मुश्किलों से सामना होता है।
ज़रूरत से ज़्यादा बारिश, कम बारिश।
इसलिए, इस तरह के कृषि खतरों का सामना करना पड़ता है
जिसका सामना किसान को हर साल करना पड़ता है।
पर हमें यह सीखना होगा क्योंकि हम एक रबर कंपनी हैं
न कि कोई कृषि कंपनी।
कॉन्टीनेंटल ने डैंडलायन में निवेश करने का फ़ैसला कैसे किया?
क्या आपकी वजह से?
मैंने कंपनी को ऐसा करने के लिए राज़ी किया।
आपने इतनी बड़ी कंपनी को फूलों से निकलने वाली रबर में
निवेश करने के लिए कैसे राज़ी किया?
एक तरफ़, उत्साह रखना ज़रूरी होता है,
पर उस उत्साह के पीछे ठोस वजह भी होनी ज़रूरी है।
प्राकृतिक रबर का भविष्य हमारे लिए महत्वपूर्ण है
क्योंकि माँग अभी भी बहुत तेज़ी से बढ़ रही है।
जैसे कि, टायर बाज़ार बढ़ रहा है और आगे और बढ़ने की उम्मीद है।
और इसी वजह से हमें अपनी आपूर्ति को सुरक्षित करना होगा
और इसी वजह से, हमें अभी शुरुआत करनी होगी।
यहाँ पर आपको किसी प्यार के नाम से पुकारते हैं?
कुछ लोग मुझे फ़्रॉ लूवेनज़ान या फिर "मिस डैंडलायन" कहकर पुकारते हैं।
मिस डैंडलायन? कमाल की बात है!
यह नाम ज़्यादा इस्तेमाल नहीं होता।
हमारे पास टरैक्सा गोंद टायर है।
टरैक्सा गोंद के सारे फूल दिखाई दे रहे हैं आपको?
और दाने भी।
टायर पर लगने के बाद, लोगो ऐसा नज़र आता है,
तो, भविष्य में कभी भी आप इसे बाज़ार में देखें तो,
तो फिर आप समझ जाएँगे कि टरैक्सा गोंद टायर है।
-बड़ी दिलचस्प बात है। -लगती तो है।
मैंने यह पढ़ा है कि पाँच से लेकर 10 सालों में,
आप इसे औद्योगिक रूप से तैयार कर पाएँगे।
क्या आप उस रास्ते पर हैं?
हमारी वही कोशिश है, पर अभी भी सफल होने में
काफ़ी आगे जाना है, जब हम इसे औद्योगिक रूप से तैयार कर पाएँगे।
तो, मैं यह नहीं कहूँगी कि हम पूरी दुनिया के
रबर की समस्या का इलाज निकाल लेंगे,
पर अगर हमने अभी शुरुआत न की, तो इसका हल कभी नहीं निकाल पाएँगे।
क्योंकि बाज़ारों को देखकर ऐसा नहीं लगता कि वे हमें बचाएँगे,
और पत्तों की अंगमारी का इलाज निकालने में कोई विश्वीय कदम नहीं उठाया जा रहा...
-हेलो। -हेलो।
...हो सकता है कि डैंडलायन ही विश्व अर्थव्यवस्था की अगली जीवन शक्ति हैं।
हम इस बात को लेकर दाँव लगा रहे हैं कि कुछ-एक वैज्ञानिकों की सफलता
आगे चलकर, आपद से बचने के लिए, इन पीले, छोटे फूलों के लिए
विश्वीय स्तर पर एक बाज़ार तैयार कर सकती है।
अपने अंदर यह उम्मीद कायम रखते हैं कि पूंजीवाद के एक और चक्र से
हमें बचा लिया जाएगा,
जो लगातार घूमता ही जाता है जैसे कि...
जैसे कि...
काश इसके लिए कोई अच्छी उपमा पेश कर पाता।
उम्मीद करते हैं, सब कुछ अच्छा ही होगा।
हो सकता है कि रबर उद्योग को बचाया जा सकता है,
और हम जूते पहन सकते हैं, खाना खा सकते हैं और मॉन्सटर जैम का मज़ा ले सकते हैं!
पर हमें कमर कस लेनी चाहिए, क्योंकि हो सकता है कि यह सफ़र थोड़ा मुश्किल हो।
मार्क।
सुनो, अगर इन्हें खरीदती हो, तो रिकार्ड मुफ़्त में ले सकती हो।
मैं पागल हो चुका हूँ। कुर्सी के हत्थे पर बैठा हूँ।
मैं उस कुर्सी से आगे निकल गया, माफ़ कीजिए।
साला।
कहाँ से शुरू करूँ?
बताता हूँ मैं किस बात की गारंटी देता हूँ, कि अगर शो नहीं देखा,
तो अंजर-पंजर बाहर निकल आएगा।
मैं कह रहा हूँ कि सब फ़र्श पर होगा।
किसी के लिए भी अच्छी बात नहीं होगी।
एकदम ऐसे, फैला हुआ।
मेरा अंजर-पंजर बाहर निकल आएगा।
फिर मुझे डायपर पहनना होगा। यह तो पागलपन है।
फ़र्श पर पॉटी। यह किसने किया? माफ़ कीजिए, मेरी गलती है।
सीधे वहीं से?